37. ΝΟΜΟΘΕΤ. ΔΙΑΤΑΓΜΑ υπ’ αριθ. 4029 της 12/13 Νοεμ. 1959 Περί αργούντων μεταλλείων και τροποποιήσεως και συμπληρώσεως διατάξεων του Μεταλλευτικού Κώδικος και της Υπηρεσίας Μεταλλείων. (Κατηργήθη, εξαιρέσει των κατωτέρω άρθρ. 18, 19, 22, 27, 28, 29 και 30, δια της παρ. 21, του άρθρ., 189 Ν.Δ. 210/1973, κατωτ. αριθ. 49). Άρθρ.18.-Η απόσβεσις των δαπανών των πραγματοποιουμένων δια την εκτέλεσιν πάσης φύσεως μεταλλευτικών ερευνών ως και των συναφών προς ταύτας δαπανών εν γένει, δύναται να ενεργηθή κατ’ επιλογήν του μεταλλευτού είτε εφ’ άπαξ εντός της χρήσεως καθ’ ην επραγματοποιήθησαν είτε κατά έν των επομένων τεσσάρων ετών ή και τμηματικώς κατά τα έτη ταύτα. Άρθρ.19.-1.Αι διατάξεις του άρθρ. 1 του Νόμ. 2861/1954 «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων» επεκτείνονται από της δημοσιεύσεως του παρόντος Ν.Δ/τος και επί των εξαγομένων εις την αλλοδαπήν μεταλλευμάτων, μεταλλευτικών και λατομικών προϊόντων. 2.Αι διατάξεις του άρθρ. 5 του Νόμ. 2861/1954 «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων» έχουσιν εφαρμογήν εφεξής και επί εξαγομένων εις την αλλοδαπήν λατομικών προϊόντων. Άρθρ.22.-1.Εις την Δημοσίαν Επιχείρησιν Ηλεκτρισμού (Δ.Ε.Η.) ανήκει κατ’ αποκλειστικότητα το δικαίωμα της ερεύνης και εκμεταλλεύσεως λιγνιτών εις περιοχάς κειμένας εντός του Νομού Αρκαδίας, τας οποίας θέλει εκάστοτε ορίζει ο Υπουργός της Βιομηχανίας δι’ αποφάσεών του δημοσιευομένων εις την Εφημερίδα της Κυβερνήσεως. (Αντί της σελ. 515) Σελ. 515(α) Τεύχος 528 - Σελ. 35 Μεταλλευτικός Κώδικας 13.Μ.α.33-37 2.Από της δημοσιεύσεως εις την Εφημερίδα της Κυβερνήσεως των κατά την προηγουμένην παράγραφον αποφάσεων ανακαλούνται αυτοδικαίως αι άδειαι ερευνών προς αναζήτησιν λιγνιτών εις τας περιοχάς τας οριζομένας δια των ως άνω αποφάσεων, λυομένων και των τυχόν υφισταμένων μισθώσεων και υπομισθώσεων αυτών. 3.Η Δ.Ε.Η. υποχρεούται όπως εις τους δικαιούχους αδείας, ανακαλουμένης κατά τ’ ανωτέρω, ή εις τους δικαιοδόχους αυτών καταβάλη εντός εξαμήνου από της ισχύος του παρόντος Ν.Δ/τος εύλογον αποζημίωσιν μέχρι του διπλασίου των παρ’ αυτών γενομένων δαπανών κατά την διενέργειαν των ερευνών. Μη επιτυγχανομένης συμφωνίας μεταξύ Δ.Ε.Η. και δικαιούχου, εντός τριμήνου από της κοινοποιήσεως εις τους κατόχους αδείας ερευνών της εν παρ. 1 του παρόντος άρθρου αποφάσεως, την αποζημίωσιν καθορίζει το δικαστήριον του τόπου ον αφορά η άδεια ερευνών ή το δικαστήριον της κατοικίας του δικαιούχου. 4.Ο Υπουργός Βιομηχανίας, κατόπιν αιτήσεως της ΔΕΗ υποβαλλομένης εντός του πρώτου έτους από της ενάρξεως της ισχύος του παρόντος Ν.Δ/τος, δύναται δι’ αποφάσεών του, δημοσιευομένων εις την Εφημερίδα της Κυβερνήσεως, να διατάξη την αναγκαστικήν απαλλοτρίωσιν μεταλλείων λιγνίτου, δι’ α υφίσταται οριστική παραχώρησις κειμένων εις περιοχάς του Νομού Αρκαδίας. Αι κατά τα ανωτέρω αναγκαστικαί απαλλοτριώσεις ενεργούνται συμφώνως προς τας διατάξεις του Α.Ν. 1731/1939 ως ούτος ετροποποιήθη και ισχύει νυν. Άρθρ.27.-Των προ της ισχύος του παρόντος Ν.Δ/τος συνομολογηθεισών υπομισθώσεων δημοσίου μεταλλείου, εις ας υπεκμισθωτής τυγχάνει κοινωφελές ή φιλανθρωπικόν ίδρυμα ή ανώνυμος εταιρία ης μετοχαί κατά ποσοστόν τουλάχιστον 25% κατά την ισχύν του παρόντος Ν.Δ/τος ανήκουσιν εις κοινωφελές ή φιλανθρωπικόν ίδρυμα και εφ’ όσον ο υπεκμισθωτής είχεν ήδη δαπάναις του εκτελέσει έργα και εγκαταστάσεις και είχε θέσει εις λειτουργίαν τούτο, ορίζεται θεμιτόν υπομίσθωμα το εκάστοτε θεμιτόν μίσθωμα ηυξημένον κατ’ ανώτατον όριον, κατά έτερον 1% τυχόν δε καταβληθέντα μέχρι σήμερον υπομισθώματα των περιπτώσεων τούτων, ανώτερα του θεμιτού μισθώματος, δεν αναζητούνται. Άρθρ.28.-1.Συμβάσεις έχουσαι ως αντικείμενον την μίσθωσιν του δικαιώματος της εκμεταλλεύσεως των λατομικών ορυκτών, μπετονίτου και καολίνου,  Σελ. 516(α) Τεύχος 528 - Σελ. 36 δέον να συντάσσωνται δι’ εγγράφου φέροντος βεβαίαν χρονολογίαν και μεταγραφομένου εις το βιβλίον μεταγραφών της περιφερείας του ακινήτου δαπάναις του μισθωτού. Η διάρκεια της μισθώσεως τούτων δεν δύναται να συνομολογηθή βραχυτέρα των δέκα ετών. Αν ωρίσθη βραχυτέρα ισχύει δια δέκα έτη. 2.Προκειμένου περί υφισταμένων μισθώσεων η διάρκεια τούτων παρατείνεται αυτοδικαίως και άνευ άλλης διαδικασίας μέχρι συμπληρώσεως δεκαετίας, αφ’ ης συνωμολογήθη η σύμβασις μισθώσεως ή αφ’ ης παρετάθη το τελευταίον αύτη. Εξαιρούνται των κατά την παρούσαν παράγραφον παρατάσεων των μισθώσεων χώροι ανήκοντες εις ιδιοκτήτας διατηρούντες ήδη βιομηχανικάς επιχειρήσεις, αίτινες ως εκ της φύσεως και του είδους των παραγομένων υπ’ αυτών βιομηχανικών προϊόντων χρησιμοποιούν ως πρώτην ύλην δια τας ανάγκας των μπετονίτην ή καολίνην. ΄Αρθρ.29.-1.Επί μισθώσεων δικαιώματος εκμεταλλεύσεως λατομείων ορυκτών μπετονίτου και καολίνου ορίζεται ως ανώτατον όριον θεμιτού μισθώματος επί της τιμής πωλήσεως του ορυκτού, εάν μεν αύτη συμφωνήται επί του δαπέδου του λατομείου εις 11% επί της τιμής ταύτης, εάν δε συμφωνήται επί του πλοίου εις 8% επί ταύτης. Το δικαίωμα επιλογής των ως άνω ποσοστών, κατά περίπτωσιν, ανήκει αποκλειστικώς και μόνον εις τον εκμισθωτήν. Εις περίπτωσιν καθ’ ην τα λατομικά ορυκτά μπετονίτου και καολίνου πωλούνται μετά προηγουμένην μηχανικήν ή χημκήν κατεργασίαν, το ανώτατον όριον θεμιτού μισθώματος ορίζεται εις 11% επί της τρεχούσης αξίας αυτών, προ της κατεργασίας των επί του δαπέδου του λατομείου. Δια Β.Δ/των εκδιδομένων τη προτάσει του Υπουργού Βιομηχανίας ρυθμίζεται η διαδικασία δι’ ης θα εξευρίσκεται εκάστοτε η αγοραία τιμή των ως άνω λατομικών ορυκτών. Πάσα συμφωνία δι’ ης συμφωνείται μίσθωμα ανώτερον των ορίων τούτων είναι άκυρος καθ’ ο μέρος το συμφωνηθέν μίσθωμα υπερβαίνει τα καθορισθέντα ως ανωτέρω όρια του μισθώματος. 13.Μ.α.37 Μεταλλευτικός Κώδικας 2.Εις περίπτωσιν καθ’ ην παρατείνεται η διάρκεια της μισθώσεως, συμφώνως προς τας διατάξεις της παρ. 2 του προηγουμένου άρθρου, εάν μεν το συνομολογηθέν μίσθωμα είναι ανώτερον του δια της προηγουμένης παραγράφου οριζομένου θεμιτού ορίου, τούτου παραμένει εν ισχύϊ και δια τον υπολειπόμενον μέχρι της λήξεως της παρατάσεως χρόνον εάν δε είναι κατώτερον αναπροσαρμόζεται προς το ύψος του ορίου του θεμιτού μισθώματος. Πάσαι αι διενέξεις μεταξύ εκμισθωτού και μισθωτού εκ της εφαρμογής των ως άνω διατάξεων ως προς τα εκατέρωθεν δικαιώματα και υποχρεώσεις υπάγονται εις την αρμοδιότητα του Προέδρου Πρωτοδικών της περιφερείας όπου το λατομείον. Διαδικασία θα τηρήται η υπό του Νόμ. BXH΄/1899 «περί δυστροπούντων μισθωτών» ως ούτος τροποποιηθείς και συμπληρωθείς ισχύει νυν. Η ενώπιον του Προέδρου έμπρακτος προσφορά καθυστερημένου μισθώματος μετά των εξόδων της δίκης καταργεί την δίκην. Άρθρ.30.-1.Παρά τω Υπουργείω Βιομηχανίας προστίθενται αι κάτωθι θέσεις: Α΄ Κατηγορίας 3 Μηχανικών Μεταλλείων επί βαθμώ 5ω ή 4ω. 1 γεωλόγου επί βαθμοίς 7ω-4ω. Β΄ Κατηγορίας 1.Επόπτου Φυλάκων Δημοσίων Μεταλλείων επί βαθμοίς 11ω έως 6ω. 2.Καταργείται 1 θέσις υπαλλήλου Β΄ κατηγορίας, κλάδου διοικητικού επί βαθμοίς 11ω-6ω. 3.Προσόντα διορισμού εις τον εισαγωγικόν βαθμόν των δια του παρόντος συνιστωμένων θέσεων ορίζονται: α)Μηχανικών Μεταλλείων: πτυχίον Μεταλλειολόγου του Ε.Μ.Π. ή αντίστοιχον πτυχίον ισοτίμου σχολής της αλλοδαπής. β)Γεωλόγου: πτυχίον Φυσιογνωμίας και Γεωγραφίας της Φυσικομαθηματικής σχολής ημεδαπού Πανεπιστημίου μετά διδακτορικού τοιούτου ή αντίστοιχον πτυχίον ισοτίμου σχολής της αλλοδαπής. γ)Επόπτου Φυλάκων Μεταλλείων: απολυτήριον Μέσης Εκπαιδεύσεως. 4.Κατά την πρώτην εφαρμογήν του παρόντος εντάσσονται μετά γνώμην του οικείου Υπηρεσιακού Συμβουλίου Προσωπικού α)εις την θέσιν του Γεωλόγου υπάλληλος Β΄ κατηγορίας, κλάδου διοικητικού, επί βαθμοίς 9ω ή 8ω ή 7ω ή 6ω, εκ των υπηρετούντων παρά τη Υπηρεσία Μεταλλείων του Υπουργείου Βιομηχανίας και επί τω ω κέκτηται βαθμώ, πτυχιούχος του Τμήματος Φυσιογνωσίας και γεωγραφίας της Φυσικομαθηματικής Σχολής ημεδαπού Πανεπιστημίου ή αντιστοίχου ισοτίμου  σχολής της αλλοδαπής, β)εις την θέσιν του Επόπτου Φυλάκων Δημοσίων Μεταλλείων επί βαθμώ 8ω δημόσιος πολιτικός υπάλληλος ή στρατιωτικός, κεκτημένος δεκαετή τουλάχιστον ευδόκιμον δημοσίαν υπηρεσίαν. 5.Η πρώτη παράγραφος του άρθρ. 5 του Νόμ. 2744/1954 αντικαθίσταται ως κάτωθι: «Προς εκτέλεσιν υπηρεσίας του Υπουργείου Βιομηχανίας, δύναται δι’αποφάσεως του Υπουργού Βιομηχανίας, να προσλαμβάνωνται εις τας θέσεις ταύτας επί συμβάσει δημοσίου δικαίου και δι’ ωρισμένον χρόνον ειδικοί επιστήμονες ανεξαρτήτως ορίου ηλικίας κατ’ εξαίρεσιν των περί τούτου οικείων διατάξεων του Νόμ. 1811/1951». 6.Συνιστάται Κλάδος Χημικών Μεταλλείων περιλαμβάνων, τας υφισταμένας ήδη θέσεις 1 Διευθυντού Γεωχημικών Ερευνών επί βαθμώ 3ω ή 2ω, 2 Χημικών επί βαθμοίς 7ω έως 5ω Α΄ Κατηγορίας και 1 Χημικού Μεταλλείων επί βαθμώ 5ω ή 4ω Α΄ Κατηγορίας. Οι υπηρετούντες κατά την δημοσίευσιν του παρόντος Χημικοί των Κλάδων Γεωχημικών Ερευνών και Μεταλλείων εντάσσονται αυτοδικαίως και άνευ άλλης διατυπώσεως επί τω ω κέκτηνται βαθμώ εις τας ως άνω θέσεις Χημικών Κλάδου Χημικών Μεταλλείων. 